**PRENTSA OHARRA**

**INNOBASQUEKO ETE-ENTZAT BERRIKUNTZARI BURUZKO INFORMAZIO JARDUNALDIEK LAU INDUSTRIALDE BISITATUKO DITUZTE HILABETE BAKARREAN**

* **ETE-entzako jardunaldiak industrialdeetan eta enpresa txiki eta ertainen kontzentrazio handiko eremuetan egiten dira, berrikuntzaren bidez lehiakortasuna bultzatzeko moduari buruzko informazio praktikoa emateko**
* **Ekimena bihar, martxoaren 25ean, Alegria Activity-ren egoitzan egongo da, Vitoria-Gasteizko Jundiz Enpresa Parkean; martxoaren 28an, Orbea-ren egoitzan, Bizkaiko Mallabia udalerriko Goitondo Industrialdean; apirilaren 4an, Zunibal-en egoitzan, Derioko (Bizkaia) San Isidro-Txozna Industrialdean; eta apirilaren 10ean, Loramendi S. Coop. enpresaren egoitzan, Vitoria-Gasteizko Ali-Gobeo Industrialdean**

***INNOBASQUE, 2025eko martxoaren 24a*.** Innobasque Berrikuntzaren Euskal Agentziak berrikuntzari laguntzeko ETE-entzako topaketekin jarraitzen du, hil honen amaieratik apirilaren lehen hamabostaldira arte programatutako lau hitzorduekin.

Lehenengoa bihar izango da, martxoaren 25ean (asteartea), 08:30ean, Alegria Activity enpresaren egoitzan, Vitoria-Gasteizko Jundiz Enpresa Parkean. Bertan, belaunaldien arteko erreleboa eta pertsonen kudeaketa lehiakortasunerako funtsezko faktore gisa landuko dira.

Hiru egun geroago, martxoaren 28an, ekimena Bizkaiko Mallabia udalerrira eramango da, zehazki, Orbeak Goitondoko Industrialdean duen egoitzara; apirilaren 4an, Zunibalen egoitzara iritsiko da, Derioko San Isidro-Txozna Industrialdera; eta, azkenik, apirilaren 10ean, Loramendi S. Coop. enpresaren egoitza bisitatuko du, Vitoria-Gasteizko Ali-Gobeo Industrialdean. Lau saioetan hurbilketa orokorra eskainiko da euskal berrikuntza‑ekosistemak ETEen zerbitzura jartzen dituen baliabide, eragile eta zerbitzuetara.

**Berrikuntza‑saio praktikoak**

ETE-entzako jardunaldi ibiltariak Euskadiko industrialde eta enpresa‑poligonoetan egingo dira, tokiko ETE-ei soluzio berritzaileak ezartzea ahalbidetuko dieten informazioa eta zerbitzuetarako eta tresnetarako zuzeneko sarbidea emateko.

Ekimenak eremu bakoitzeko aldundi eta udalen laguntza aktiboa du, bai eta lurralde‑ edo sektore‑garapeneko eragileen eta anfitrioi gisa jarduten duten tokiko enpresen lankidetza ere.

Topaketek formatu praktikoa eta bi orduko iraupena izango dute, bi zatitan banatuta: lehenengo zatian, bertaratutako ETE-ei soluzio berritzaileak ezartzeko dauden baliabideak aurkeztuko zaizkie; bigarren zatian, inguruko enpresa txiki eta ertainetako ordezkariek beren esperientzia berritzaileak partekatuko dituzte, eta berrikuntzaren aldeko apustua zergatik egin zuten, prozesua nolakoa izan zen eta zer emaitza lortu dituzten azalduko dute. Topaketa bakoitza *networking* gune batekin amaituko da, non parte hartzen duten enpresek ideiak trukatu eta giro lasaian harremanak ezarri ahal izango dituzten.

Informazio‑ekimenak hiru lurralde historikoetako hainbat eskualde bisitatuko ditu urtean zehar. Topaketa horietako bat haien inguruan egin nahi duten enpresek enpresak@innobasque.eus helbidera mezu bat bidalita eska dezakete.

**Informazio gehiago**

**Olalla Alonso**

T. 652 728 014 / oalonso@innobasque.eus